作者：黄机
词牌/韵律：乳燕飞・贺新郎

paragraphs: 秋意今如许。
怪征鞍、底事匆匆，翩然难驻。
斗帐屏围山六曲，怕见琐窗欲暮。
倩谁伴、梧桐疏雨。
路入衡阳天一角，更山环、水绕无重数。
容易□，便难阻。
相思才信相思苦。
省疏狂、迷歌殢酒，把人轻误。
问取归期何日是，指点庭前幽树。
定冷蕊、疏花将吐。
此去西风吹雁过，家身心、别后安平否。
聊慰我，至诚处。